
Първият руски отряд в Средна Родопа е посрещнат възторжено от нашите 
деди и прадеди, измъчвани векове от двойно робство — фанариотско и турско. 
„На 17-й януари, Антонов ден, знаменитий ден за Ахъ-челеби,! закритото, не- 
известното и изнемощяло българско население дочака с неописуема радост 
и небивало въсхищение освободителните руски войски. Един отряд руска кон- 
ница, състояща от 2000 души казаци, които гонеха бегающите турски войски, 
дойде на 17-й вечерта в Устово, посрещнати с небивало тържество. На другий 
ден няколко от тях заминаха през Долно-Райково за Пашмаклъ”, гдето бе 


седалището на околийското управление в тая кааза... Казаците преседяха 
два дни в Устово и на 19-й того потеглиха всичките за Кърджали и Гюмюр- 
джина. 


След заминаването на тях на 3-й февруари дойдоха от Пловдив 30 души 
кавалерия с трима офицери, за които цяло Ахъ-челеби ся беше събрало в 
Устово, за да ги посрещне... Каква радост, какво по-велико нещо за горкото 
население. Те обиколиха няколко села в каазата ни, ходиха в Смилян и прено- 
щуваха в къщата на Салих-ага Сивриюв, който им беше отдал големи почести, 
и от там ся върнаха за в Пловдив. Населението беше в въсторг и не можеше 
да ся нарадва, как неговите толкова годишни теглила и мъчения от фанариот- 
ски интриги и гонения ... ся вече свършиха за всегда. . с" 

Радостта се подсилва още повече, когато населението разбира от ру- 
ските офицери, че Ахъчелеби ще влиза в „бъдещето българско господарство“. 
Получава се и нареждане за съставяне на българско управление: 

„След няколко дни пристигна заповед от Станимакский началник, то- 
гава Бръкалов, за да ся нареди привременно управление в Ахъ-челеби, смесени 
членове, което да ся грижи за запазването редът и тишината, догде да дойде 
особен управител, който уж бил назначен. Тогава ся избраха за такива Салих- 
ага Сивриюв от Смилян, Решид-ефенди и Данаил Костов от Горно-Райково, 


1 Смолянска околия и някои селища сега в Ксантийско, Гърция. 


2 Сега квартал на гр. Смолян. 

з с. Родопски. Портрет на гръцкото духовенство и коварните му дела в Родопите. 
С., 1887, с. 170. Многоточията след „от“ са сложени от автора. Имал е пред вид турската 
власт, но не я посочил, тъй като книгата с била предназначена за Ахъчелеби, тогава още под 


османско робство, 


Стою Стоянов и Хаджи Христо П. Георгиев от Устово и Вълчо Д. Шърбов 
От Долно-Райково. Назначиха ся и един вид полицейски (пандуре) в всяко село, 
а речените лица ся събираха всяка седмица на заседание и управляваха привре- 
менно каазата.“ 

Да спрем вниманието си върху тези първи български управници. Несъм- 
нено между тях изпъква най-вече личността на Данаил Костов, който много 
преди Освобождението се проявява като пламенен патриот и ревностен дея- 
тел за народностното възраждане в Ахъчелеби. 

Син е на Коста Хлебаров (Даниловски). Килийното си образование полу- 
чава на гръцки език в родното си село Горно Райково. След това учи 3 години 
в Пловдив. Завръща се, проникнат от възрожденски идеи. Поемайки работата 
на баща си, той не престава да се интересува и от народните борби. 

По това време и в Ахъчелеби започва открита борба срещу фанариотите. 
Със своята интелигентност и патриотизъм Д. Костов се проявява все повече 
между младежите и се оформя като водач в борбата за духовна независимост. 
За пръв път на 7. ҮШ. 1868 г. той заедно с други патриоти организира населе- 
нието в Горно Райково да заобиколи черквата „Св. Неделя“ и да не допусне 
да служи гръцкият владика Иларион. 

„Сблъскването било неминуемо, ако не изпреварил да дойде турският 
каймакам със силна стража и да разпъди райковци. След това Иларион слу- 
жил по обяд в празна църква и бързо напуснал селото.“6 

Д. Костови Хр. Пангалов попречват на гръцкия калугер х. Диякон, дошъл 
в Ахъчелеби да утвърждава разклатеното гръцко влияние. Когато той за- 
почва да чете на гръцки в черквата в Горно Райково, „.. още не изговорил 
първите думи... и българите кипнали от гняв. На часът българските първен- 
ци Данаил Костов и Христо Пангалов грабват служебникът от ръцете му, 
като му забележват да спре по-нататък, инак ще се намери извън черквата“. 

Безстрашен борец срещу гръцките домогвания и за изкореняване на 
гръцкия език от черквата, като представител на Горнорайковската община 
Д. Костов подписва прошението, изпратено на 25. І. 1873 г. до Българската 
екзархия в Цариград за включване на Ахъчелеби в Пловдивската епархия. 8 

Когато на следващата година в с. Долно Райково е убит Никола В. Че- 
шитев, „пръв по образование и патриотизъм момък“?, под подстрекателството 
на гръцкия владика Калиник, пак той -- „известний родолюбив български 
първенец Данаил Костов от Г орно Райково“, е извикан в Пловдив. 

В най-критичните години за българите в Ахъчелеби (1876--1877), когато 
фанариотското духовенство прилага спрямо тях всякакви средства -- анате- 
ми, проклятия, схизми и пр., за да ги приобщи към фенерската черква, борбата 
не престава. Костов, свещеникът Никола Т. Мавродиев и други патриоти пре- 
махват църковното редуване! и въвеждат черковнославянско богослужение. 


С. Родопски. Ц ит. съч., с. 170, 171. 

5 Радетел за българщината. Назначил в Горно Райково за учителка Рада Казалиева, 
завършила българско училище в Карлово (Родопски глас, бр. 10, 1921, с. 5). 
«4 6 Данаил Костов. -- Родопа, 1924, бр. 3, с. 5. 

? С. Родопски. Цит. съч., с. 30. ; мечи 

8 Прошението е изпратено от 13 села от Ахъчелеби. Д. Костов. — Родопа...; С. Ро- 


Ее КоаорѕкіЅїагіпі.сот 


Така положението в с. Горно Райково укрепва и не се допуска повече гръцко 
влияние: 

„- + Гърцизмът имаше пред себе си и знатния, умен и корав горнорай- 
ковски първенец покойният Данаил Костов, търговец-абаджия, който не оста- 
ви ни един малодушен от тая част на селото да отиде по гърцизма. Д. Костов 
се почиташе и от властите и от съселяните си българи-мохамедани. Дълги 
години той заемаше поста член на Бидет междлиси (член на съда) и като такъв 
той още повече беше нужен и полезен за страната.“ 

Според Санстефанския и Берлинския мирен договор Ахъчелеби остава в 
пределите на османските владения. Възрожденецът Д. Костов продължава 
своето народополезно дело. 20 години непрекъснато той е член на Казалийския 
съвет и ревностен защитник на българското население? Подписът на Д. Ко- 
стов е на първо място в молбата, изпратена на 15. УШ. 1878 г. от ахъчелебий- 
ските първенци до капитан Петко войвода да защити българското население 
от нападенията на турците. 

При идването си в Ахъчелеби през 1880 г. одринският митрополит Сине- 
сий основава централна българска община под председателството на архи- 
ерейския наместник Гавраил п. Янков. Общината трябвало „„.. да ся събира 
на редовно заседание всеки месец в Д. Райково в къщата на С. К. Бобутанов. 
Тя трябваше да разисква училищ.-черковни въпроси, отнасящи се за цялата 
околия.“ За член на общината е избран Д. Костов. 

По време на Съединението положението на българите в Османската импе- 
рия наново е критично. С голям риск се води борба за защита на българското 
население. Д. Костов, който всеки ден е в съприкосновение с органите на 
властта в каазата и със съселяните си — първенци, събира сведения за разполо- 
жението на войската и настроението на народа около границата 15 

Към 1900 г. Средна Родопа е обхваната от Македоно-Одринското рево- 
люционно движение. Макар и в напреднала възраст, Д. Костов се включва 
в него и го подпомага морално и материално. За тази си дейност през 1903 г. 
е задържан от турските власти и окован във вериги. Откарват го в Г юмюрджи- 
на, а после в Одринския затвор, където прекарва | година. С амнистията за 
политическите затворници е освободен през 1904 г.18 

Малцина изтъкнати деятели са се борили тъй всеотдайно, честно, смело 
и безкористно за запазване на българщината в Ахъчелебийско като Д. Костов. 
Този голям българин е предал родолюбивия си дух и на своите синове. 

Като ръководител на революционния комитет в с. Райково синът му Ва- 
сил е осъден през 1901 г. на 15 години тъмничен затвор.!" 

Никола по време на Преображенското въстание е секретар на боевото 
тяло на Ахъчелебийски район. През 1912 г. ръководи чета от Македоно-Одрин- 
ското опълчение, която взема участие в освобождението на Средна Родопа 18 


1 Ст. Шишков. Преди 50 години в Средна Родопа. -- Родопа, 1935, бр. 4, с. 2. 
„. 12 Данаил Костов. -- Родопа. .., с. 6. 

13 Петко войвода 1844—1900. . и н 1834. С. 193. 

4 С. Родопски. Цит. съч., с. 192. 

15 Ст. Шишков. Пред 50 години от Съединението на Северна и Южна България. — 
Родопски страж, бр. 51—52, с. 3. 

Книгата „Портрет. . .“ е написана от Ст. Н. Шишков през учебната 1885—1886 г. по 
бележки-дневник на свещеника Никола Мавродиев, „без да зърне слънчев лъч и види дневна 
светлина“, тайно от турците и фанариотите. Печатана е в Пловдив през 1887 г. Авторски 
псевдоним: С. М. Родопски. 


х. 18 Данаил Костов. — Родопа, с. 6. 
А 17 Хр. Караманджуков. Западнотракийските българи. С., 1934, с. 130. 
18 К, Куклев. Младост, отдадена на свободата. -- Родопски устрем, бр. 76, 1972. 

Другият участник в привременното управление, долнорайковският първе- 
нец Вълчо Шърбов, се нарежда между първите от с. Долно Райково в борбата 
против фанариотите. Като църковен настоятел той трябвало да отговори за 
всяка противофанариотска постъпка на българите в селото, най-силно прите- 
снени от фанариотското духовенство. Борбата за въвеждане на черковносла- 
вянското богослужение там била извънредно тежка. Сблъскванията между бъл- 
гарите—екзархисти и патриаршисти, укриването на гръцки богослужебни 
КНИГИ и другите ограничения на богослужението на гръцки предизвиквали 
гнева на гръцките владици и техните поддръжници преди всичко към църков- 
ните настоятели. Затова, когато били скрити гръцките богослужебни книги, 
църковните настоятели трябвало да дадат обяснение пред гръцкия владика 
Иларион, който им заявил, че: „.. е нарочно проводен от патриарха с за- 
повед, ако не намерят скритите книги, да закара настоятелите право в Цари- 
град, гдето ще бъдат наказани най-строго. . .“!° Българите се държали твърдо 
и нищо не издали. 

Иларион повторно повиква в частна къща само В. Щърбов и го заплашва 
с афоресване, ако не се върнат книгите. Щърбов отговаря дръзко на владиката: 

„А от афоресване не се боя. Книгите ви нето съм чюл, нето зная кой ги е 
скрил, затова и нето разбирам що ми говорите за тях. Пак вий каквото знаите, 
такова правите.“ 

Като абаджия В. Щърбов всяка година ходел в чисто гръцкото село Ка- 
рйян (Беломорието). Иларион решава да си отмъсти, като „го накара сам да 
си исповеда за книгите. Селото било гръцко и никой българин нямало, та 
Иларион лесно можел да направи щото желае.“ 

Гръцкият владика поисква от селските първенци да не пускат В. Щър- 
бов в черквата и да го изгонят от селото като най-върл техен противник. Соб- 
ственикът на дюкяна, където Вълчо работи, му казал да си отива, откъдето е 
дошъл, „защото тъй заповядва владиката“. Но Вълчо твърдо и сериозно му 
отвръща: „Иди кажи на владиката, че аз не познавам нето думите му, нето 
самаго него какъв е и от где е. На неговата заповед не ся покорявам.“”! 

По-късно, през лятото на 1878 г., е организирана хайка за убийството на 
долнорайковските първенци, между които еи В. Щърбов. Той също е избран 
за член на Централната българска община за уреждане на училищно-черков- 

ните въпроси в Ахъчелеби.2 

Третият избраник в привременното управление Хаджи Христо п. Георгиев 
от Устово произхожда от с. Арда, Гудевската махала. Баща му, свещеник 
Георги поп Николов, през страшните и размирни времена на помохамеданч- 
ването избягва и се укрива в горите на Родопа, след което дълги години е 
свещеник в Устово. Почива в бедност. Майката дава Христо на занаят, въпреки 
че бил много добър ученик. Буднияг, честен и трудолюбив абаджия спечелва 
симпатиите на населението. Гюмюш Гердан оценява качествата му и го прави 
доставчик на вълна. При пьтуванията си в Браила, Добруджа, Смирна, Цари- 
град Хр. п. Георгиев се среща с българи — емигранти, революционери и борци 
в националноосвободителното движение. В Пловдив отсяда в „Кацигра хан 
и е в постоянен контакт най-вече с карловци, калоферци и копривщенци. 


и С. Родопски. Цит. съч., с. 45. 
„ Пак там, с. 26. 

1 Пак там, с. 46. 

° Пак там, с. 178, 192. 

Тук той се запознава и с Апостола на свободата Васил Левски. Подпомага 
материално революционерите. 

Близък е с д-р Чомаков, Йоаким Груев и други църковни дейци, като Ек- 
зарх Иосиф и Панарет Пловдивски. Под тяхно влияние неговото национално 
чувство се усилва. В разгара на борбата за черковна независимост хаджи 
Хр. п. Георгиев е пръв помощник на Келеш Севащо? в с. Устово. Той довежда 
учителя Д. В. Македонски, с когото заедно с другите устовци учредява първото 
читалище и първата библиотека в Устово и изкоренява окончателно гърцизма 
в селото. Освен това х. Хр. п. Георгиев подпомага парично читалището и учи- 
лището, дава възнаграждения на по-способните учители. 

През 1873 г., когато Пловдивският митрополит Панарет посещава Ахъ- 
челеби, в Устово се образува Централна българска община?“ с по един-двама 
членове от всяко село. В нея е избран и х. Хр. п. Георгиев. 

След Берлинския конгрес той дълги години е член на околийския „Идаре 
межлиси“ и на местния „Духовен съвет“.25 

Хаджи Хр. п. Георгиев е един от първенците в националноосвободител- 
ното движение в Ахъчелеби. 

Стою Стояновски от Устово наред със споменатите трима е също участ- 
ник в борбата срещу гърцизма и помощник на Келеш Севащо. Подписът 
му фигурира в писмото, изпратено през 1878 г. до Петко войвода. По-късно 
през 1880 г., е избран за член на Централната българска община.” През 1901 г. 


лежи в Одринския затвор. 
Неговият син Дечо Стоев е виден деец на революционното движение в 


Устово.28 

И четиримата българи-християни, избрани в привременното управление 
по думите на гръцкият протосингел Софрони били „твърдоглави схизматици“, 
защото не признавали патриаршията и в най-размирното за Ахъчелеби вре- 


ме — Априлското въстание, въпреки заплахите му, че „могат да бъдат избе- 


сени и исколени“.?? 


Българомохамеданите в Ахъчелеби участвували в привременното управ- 
ление чрез избраниците си Салих ага Сивриев от Смилян и Рашид ефенди от 
Горно Райково. Те не само били братя на християните, но заслужили това 
голямо доверие с държането си през вековното робство и особено през най- 
размирното и страшно време — 1876—1878 г. Почти цялото българомоха- 
меданско население в Ахъчелеби се отнесло със съчувствие към българите- 
християни през Освободителната война, когато турските войски и турците 
от вътрешността започнали да бягат към Беломорието. 

„Главний им път беше през Ахъ-челебийска кааза, за Ксанти, в южното 
подножие на Родопите... В това бягане на турските войски и фамилии постра- 
даха българските селца в Ахъ-челебийска кааза, Долно-Дерекьой??, Бостина 
Устово и Аламидере"!, които лежаха на главний път. Тия селца бидоха огра- 


23 Най-ревностният борец срешу гърцизма в с. Устово, пръв дал отпор на Ксантийския 
гръцки митрополит Мелетий в 1856 г. срешу искането му за учеличение на църковните налози 
на населението. 

24 С, Родопски. Цит. съч., с. 76. 

25 Хаджи Христо п. Георгиев. -- Родопа, 1924, бр. 4, с. 5, 6. 

26 Петко войвода 1844—1900, с. 193. 

2? С. Родопски. Цит. съч., с. 192. 

Е Хр. Ив. Караманджуков. Западнотракийските българи, с. 108. 

"г. Родопски, Цит, с. с. 105. 

30 Сега Соколовци. 

31 Сега Полковник Серафимово. 

бени и опустошени съвършенно, като изгоряха и по няколко къщи от тях. 
Жителите бяха ся разбягали из близките помашки селца и махали, гдето едно- 
кръвните наши братя, помаци, ги приеха и завардиха гостолюбиво, чак до 
дохожданието на русите, като ги опазиха поне от азиятский атаган. Тукима 
да ся длъжи за животът на тях само на помаците.“ 

И през размирното Априлско въстание, когато мюсюлманският фанатизъм 
застрашавал живота на българите, „благоразумни мюсюлмани“ и българо- 
мохамедански първенци попречили на кръвопролитията. 

„В това време българинът в Родопите прекарваше най-критическите ми- 
нути в животът си и на всяка минута очакваше истреблението си от лицето на 
земята. Всякиму в устата стояха думите, „че тези дни ще истребим бълга- 
рите в Ахъ-челеби“, но благодарение Богу, че в тия ужасни минути, за наше 
щастие, имаше благоразумни хора из помежду по-първите мюсюлмани, които 
опазиха живота ни от пламналий фанатизъм. Такива бяха... Салих-ага 
Сивриев от Смилян... Рашид ефенди от Горно Райково, които без малко 
щяха да заплатят с животът си заради нас. Нашата околия при всичката тая 
катастрофа нищо не пострада освен... ангарии, храна, вергии. . “3 

Самият Салих ага отива в Устово да приветствува руските освободители 
и да ги покани да му гостуват в Смилян. 

През 1882 г. той с други българомохамедански първенци помага на 
устовци да се сдобият с разрешително за преустройство на черквата 
„Св. Никола“: „.. устовските първенци, с помощта на българомохамедан- 
ските в страната, начело на които стоял смилянският Салих ага Сивриюв, 
сполучили да добият разрешение... щото черквата „Св. Никола“ да се издигне 
на същите си основи и място, само че да бъде по-висока, по-светла и по- 


Зздрава.“34 
Те присъствували и на освещаването, което извърши Одринският митро- 
полит Синесий: „... черквата „Св. Никола“ в Устово се освети с една неби- 


вала тържественост и при гостуването и даренията и на българомохамедан- 
ските първенци, начело с Салих паша Сивриолу от Смилян.“35 

И през 1885 г., по време на Съединението, положението в Ахъчелеби е 
напрегнато. Българомохамеданските първенци начело със Селих ага пак са 
в защита на българите-екзархисти: 

„Турската войскова част в Смолян беше увеличена и патраули от нея де- 
нонощно сновяха из българските села. Обаче спокойствието беше запазено и 
мълвите на гърчеещите се не постигнаха нищо благодарение благоразумието 
и явната защита, която първенците българомохамедани в страната начело с 
най-влиятелния и силен българин-мохамеданин Салих ага Сиврията от Смилян 
даваха на еднородните си българи.“ 

Съставеното преди 100 години в Ахъчелеби привременно управление просъ- 
ществувало съвсем кратко време (около 2 месеца), тъй като според Сансте- 
фанския и Берлинския договор Ахъчелеби е на юг от Рожен и останало в пре- 
делите на Османската империя. Независимо от това привременното управле- 
ние е забележително събитие в историята на Средна Родопа, първа проява на 
новия свободен живот и на самоуправлението, изградено на началата на неза- 
висимостта от османската власт и доверието и сътрудничеството между бъл- 
гарите с християнско и мохамеданско вероизповедание. 


3 С. Родопски. Цит. съч., с. 169, 170. 

33 Пак там, с. 95. | . 

8 Ст. Шишков. Преди 50 години при Н. Блаженство Екзарх Йосиф І в Цариград. — 
Родопа, 1934, бр. 4, с. 2. 

3 Ст. Шишков. Преди 50 години при Н. Блаженство. .. 

3% Ст. Шишков. Преди 50 години в Средна Родопа, с. 3. 

